Ludvig Lørdal

Ludvig Larsen Lørdal (født 22. september 1879 på Lørdal i Sundbyfoss, død 20. august 1951) var en norsk lokalpolitiker som representerte Arbeiderpartiet og var i perioden 1929–1931 ordføreren i Hof kommune i Vestfold, i samme periode satt han også på fylkestinget i Vestfold. Ved kommunevalget i 1928 ble antall representanter i Hof herredstyre utvidet fra 12 representanter til 15 representanter og Hof Arbeiderparti fikk da 8 representanter. Lørdals varaordfører var snekkeren og småbrukeren Olaf M. Tormodsrud som selv noe senere også ble ordfører i Hof. I 1906 var Lørdal med å stifte lokallaget Eidsfoss Arbeiderforening og var der foreningens første leder.

Utenom politikken arbeidet han som former og forpakter ved Eidsfoss Verk til 1931. Fra våren 1931 var han gårdbruker i Sande på Skjørdal, vestre, som han hadde kjøpt året før av Skoger sparebank.

Ludvig Lørdal (sønn av Lars og Lovise Lørdal), og giftet seg i 1901 med Maren Larsdatter Grimnes (Larsen) som ble født 1877 på Fiskum og døde 1964. Ludvig og hustruen Maren er begge gravlagt ved Sande kirke.

Referanser

Kilder 
 

 
 

Ap-ordførere i Vestfold‎
Ordførere i Hof
Fylkestingspolitikere i Vestfold
Personer fra tidligere Hof kommune
Personer fra tidligere Sande kommune i Vestfold
Personer fra Holmestrand kommune